**บทที่ 1**

**บทนำ**

 คณะเทคโนโลยีคหกรรมศาสตร์ เป็นคณะที่จัดการเรียนการสอนวิชาชีพในระดับอุดมศึกษา สังกัด มหาวิทยาลัยเทคโนโลยีราชมงคลธัญบุรี มีวิสัยทัศน์ คือ คณะเทคโนโลยีคหกรรมศาสตร์ เป็นผู้นำด้านวิชาชีพคหกรรมศาสตร์ที่ยอมรับในระดับสากล โดยมีพันธกิจดังนี้

1. จัดการศึกษาวิชาชีพคหกรรมศาสตร์ ที่เน้นบัณฑิตนักปฏิบัติโดยจัดการเรียนการสอนแบบบูรณาการ (WIL)
2. สร้างงานวิจัยถ่ายทอดและบูรณาการวิชาชีพคหกรรมศาสตร์ เพื่อประโยชน์กับชุมชนและสังคม
3. ให้บริการ ด้านวิชาชีพคหกรรมศาสตร์โดยเน้นหลักการแก้ปัญหา ชุมชน สังคม และพัฒนาชุมชนให้ยั่งยืน
4. ทำนุบำรุงศิลปวัฒนธรรมไทยและรักษาสิ่งแวดล้อม โดยบูรณาการควบคู่ไปกับการเรียนการสอน
5. จัดระบบบริหารจัดการให้มีประสิทธิภาพด้วยธรรมาธิบาล

 สืบเนื่องจากการถ่ายทอดแผนปฏิบัติราชการ 4 ปี พ.ศ. 2555-2558 ของมหาวิทยาลัยเทคโนโลยีราชมงคลธัญบุรี และเพื่อให้คณะเทคโนโลยีคหกรรมศาสตร์ ดำเนินภารกิจให้บรรลุผลสัมฤทธิ์ตามเป้าหมาย จึงได้จัดแผนเพื่อขอรับงบประมาณสนับสนุนในระยะเวลา 4 ปี

* 1. **กระบวนการจัดทำแผนปฏิบัติราชการ 4 ปี พ.ศ. 2555 – 2558**

 การจัดทำแผนปฏิบัติราชการ 4 ปี พ.ศ. 2555 – 2558 และแผนปฏิบัติราชการประจำปี คณะเทคโนโลยีคหกรรมศาสตร์ได้จัดทำขึ้นเพื่อให้สอดคล้องกับแผนปฏิบัติราชการ 4 ปี พ.ศ. 2555 – 2558 และแผนปฏิบัติราชการประจำปีของมหาวิทยาลัย โดยการชี้แจง ทำความเข้าใจ และความชัดเจนในแต่ละ ประเด็น จัดการประชุมสัมมนาเพื่อจัดทำแผนปฏิบัติราชการ 4 ปี พ.ศ. 2555 – 2558 และแผนปฏิบัติราชการประจำปี เพื่อกำหนดค่าเป้าหมายตัวชี้วัด แผนงาน โครงการ ผลผลิต ผลลัพธ์ งบประมาณ เพื่อให้สอดรับกับ พันธกิจ ประเด็นยุทธศาสตร์ เป้าประสงค์ และติดตามผลการปฏิบัติงานต่อไป

กระบวนการจัดทำแผนปฏิบัติราชการ 4 ปี พ.ศ. 2555 – 2558 สามารถสรุปเป็นขั้นตอนได้ดังนี้

**ตารางที่ 1.1 กระบวนการจัดทำแผนปฏิบัติราชการ 4 ปี พ.ศ. 2555-2558**

|  |  |  |
| --- | --- | --- |
| **แนวทาง / กระบวนการ การจัดทำแผนปฏิบัติราชการ 4 ปี** | **ขั้นตอนการปฏิบัติ : รายละเอียด** | **ระยะเวลาดาเนินการ** |
| **ระยะเวลาการปฏิบัติ (วัน)** | **ช่วงระยะเวลารอบปีปฏิทิน (เดือน)** |
| **2. จัดทำร่างแผนปฏิบัติราชการ 4 ปี**1.แต่งตั้งคณะกรรมการจัดทำจัดทำแผน**เริ่มต้น** | 1. แต่งตั้งคณะทำงานจัดทำแผนปฏิบัติราชการ 4 ปี คณะเทคโนโลยีคหกรรมศาสตร์ เพื่อรวบรวมข้อมูล วิเคราะห์ข้อมูล สารสนเทศในเบื้องต้น วิเคราะห์จุดแข็ง จุดอ่อน โอกาสและอุปสรรค ( SWOT Analysis) 🞟 วิเคราะห์ความเชื่อมโยงกับแผนปฏิบัติราชการ4 ปี 2555 – 2558 ของมหาวิทยาลัย ที่เกี่ยวข้อง เช่น แผนบริหารราชการแผ่นดิน, เกณฑ์การประกันคุณภาพภายใน (สกอ.) , นโยบายด้านการบริหารจัดการและแผนพัฒนามหาวิทยาลัย, แผนกลยุทธ์การพัฒนามหาวิทยาลัยเทคโนโลยีราชมงคลธัญบุรี ,นโยบายการบริหารจัดการและพัฒนาคณะเทคโนโลยีคหกรรมศาสตร์ เป็นต้น 🞟 วิเคราะห์ความต้องการ ความคาดหวังของผู้รับบริการและผู้มีส่วนได้ส่วนเสีย 🞟 วิเคราะห์คู่แข่งและสภาพการแข่งขัน🞟 วิเคราะห์การเปลี่ยนเปลี่ยนที่สำคัญทางเศรษฐกิจ สังคม กฎหมาย เทคโนโลยีและนวัตกรรม2. จัดทำ (ร่าง) แผนปฏิบัติราชการ 4 ปี และแผนปฏิบัติราชการประจำปี | 7 วัน15 วัน | 30 มี.ค.5515 เม.ย.55 |
| **แนวทาง / กระบวนการ การจัดทำแผนปฏิบัติราชการ 4 ปี** | **ขั้นตอนการปฏิบัติ : รายละเอียด** | **ระยะเวลาดำเนินการ** |
| **ระยะเวลาการปฏิบัติ (วัน)** | **ช่วงระยะเวลารอบปีปฏิทิน (เดือน)** |
| **3. ประชุมพิจารณา ร่างแผนปฏิบัติราชการ 4 ปี** | 3. ประชุมคณะกรรมการดำเนินการจัดทำแผนปฏิบัติราชการ 4 ปี พ.ศ. 2555 – 2558 และแผนปฏิบัติราชการประจำปี 2555 คณะเทคโนโลยีคหกรรมศาสตร์ 🞟 กำหนดแผนงาน / โครงการ ผลผลิต ผลลัพธ์ 🞟 มอบหมายหน้าที่ความรับผิดชอบ | 5 วัน | 20 เม.ย. 55 |
| **5. จัดทำแผนฉบับสมบูรณ์และถ่ายทอดสู่การปฏิบัติ****4. เสนอที่ประชุม**  | 4. คณะทำงาน งานแผนงานและงบประมาณ ปรับปรุงและจัดทำแผนปฏิบัติราชการ 4 ปี พ.ศ. 2555 – 2558 และแผนปฏิบัติราชการ ประจำปี 2555 🞟 เสนอต่อที่ประชุม คณะเทคโนโลยีคหกรรมศาสตร์ ให้ความเห็นชอบและพิจารณาให้ข้อเสนอแนะและข้อคิดเห็น | 7 วัน | 27 เม.ย. 55 |
|  | 5. จัดทำแผนปฏิบัติราชการ 4 ปี พ.ศ.2555– 2558 และแผนปฏิบัติราชการประจำปี 2555 ฉบับสมบูรณ์  | 10 วัน | 7 พ.ค. 55 |
|  | * จัดประชุมชี้แจง ถ่ายทอดแผนไปสู่การปฏิบัติ

ดำเนินการจัดทำแผนปฏิบัติราชการ 4 ปี พ.ศ. 2555 – 2558 และแผนปฏิบัติราชการประจำปี 2555  | 7 วัน | 14 พ.ค. 55 |
|  |  |  |  |

* 1. **ข้อมูลพื้นฐานของคณะเทคโนโลยีคหกรรมศาสตร์**
		1. **พื้นที่ ที่ตั้ง**

 คณะเทคโนโลยีคหกรรมศาสตร์ มหาวิทยาลัยเทคโนโลยีราชมงคลธัญลุรี ตั้งอยู่ ที่ 39 หมู่ 1 ถนนรังสิต-นครนายก ตำบลคลองหก อำเภอธัญบุรี จังหวัดปทุมธานี 12110 โทรศัพท์ 0 2549 3160-62 โทรสาร 0 2577 2358 www.het.rmutt.ac.th ประกอบด้วย อาคาร 4 อาคาร และอาคารโรงเรียนสาธิตอนุบาลราชมงคล ซึ่งเป็นที่ตั้งของสำนักงานคณบดี สาขาวิชาอาหารและโภชนาการ สาขาวิชาสิ่งทอและเครื่องนุ่งห่ม สาขาวิชาคหกรรมศาสตร์ และโรงเรียนสาธิตอนุบาลราชมงคล

มีพื้นที่ทั้งหมด 14,648 ตารางเมตร

**ตารางที่ 1.2** อาคารเรียนที่ใช้ในการเรียนการสอนของคณะเทคโนโลยีคหกรรมศาสตร์

|  |  |  |  |
| --- | --- | --- | --- |
| ***ชื่ออาคาร*** | ***ปีที่สร้างเสร็จ*** | ***พื้นที่ใช้สอย*** | ***การใช้งาน*** |
| ***อาคาร 1*** | 2538 | 1,388 ตร.ม. | ชั้น 1 | แผนกพัสดุ แผนกทะเบียน ห้องประชุม  |
|  | ชั้น 2  | สำนักงานคณบดี แผนกเอกสารการพิมพ์แผนกบัญชี แผนกการเงิน ห้องรองคณบดีฝ่ายฯ |
| ชั้น 3 | ห้องคณบดี ห้อง ISO ห้องเรียน ป.โท |
| ***อาคาร 2*** | 2535 | 3,572 ตร.ม. | ชั้น 1 | ห้องเรียน ป.โท ศูนย์ซักอบรีดห้องปฏิบัติการสาขาวิชาอาหารและโภชนาการห้องพักอาจารย์  |
|  | ชั้น 2 | ห้องปฏิบัติการเคมีผ้าและสิ่งทอ ห้องปฏิบัติการสาขาวิชาคหกรรมศาสตร์ |
| ชั้น 3 | ห้องปฏิบัติการสาขาวิชาสิ่งทอและเครื่องนุ่งห่ม |
| ชั้น 4 | ห้องปฏิบัติการสาขาวิชาคหกรรมศาสตร์ |
| ***อาคาร 3*** | 2535 | 2,344 ตร.ม. | ชั้น 1 | ห้องเรียนบรรยาย ห้องปฏิบัติการสาขาวิชาคหกรรมศาสตร์ห้องสโมสรนักศึกษา ห้องเก็บพัสดุ |
|  | ชั้น 2 | ห้องปฏิบัติการสาขาวิชาสิ่งทอและเครื่องนุ่งห่มห้องสมุด |
| ชั้น 3 | ห้องเรียนบรรยาย ห้องโสตทัศนศึกษาห้องปฏิบัติการสาขาวิชาคหกรรมศาสตร์ห้องพักอาจารย์ |
| ชั้น 4 | ห้องเรียนบรรยาย ห้องปฏิบัติการคอมพิวเตอร์ห้องปฏิบัติการสาขาวิชาสิ่งทอและเครื่องนุ่งห่มห้องพักอาจารย์ |

|  |  |  |  |
| --- | --- | --- | --- |
| ***ชื่ออาคาร*** | ***ปีที่สร้างเสร็จ*** | ***พื้นที่ใช้สอย*** | ***การใช้งาน*** |
| ***อาคาร 4*** | 2540 | 5,000 ตร.ม. | ชั้น 1 | ศูนย์บริการอาหาร “ ครัวพวงชมพู ” |
|  | ชั้น 2 | ห้องปฏิบัติการสาขาวิชาอาหารและโภชนาการ |
| ชั้น 3 | ห้องปฏิบัติการสาขาวิชาอาหารและโภชนาการ |
| ชั้น 4 | ห้องปฏิบัติการสาขาวิชาอาหารและโภชนาการ |
| ชั้น 5 | ห้องปฏิบัติการจัดเลี้ยง |
| ***อาคาร*** ***โรงเรียนสาธิตอนุบาลราชมงคล*** | 2540 | 2,344 ตร.ม. | ชั้น 1 | ห้องเนสเซอรี่ ห้องเรียน อนุบาล 1/1 1/2ห้องรับประทานอาหารนักเรียน ห้องโภชนาการห้องพักอาจารย์ |
|  | ชั้น 2 | ห้องเรียน อนุบาล 2/1 2/2 ห้องเรียน อนุบาล 3/1 3/2ห้องเรียนภาษาอังกฤษ ห้องสังเกตการณ์ห้องเก็บพัสดุ |

 ที่มา แผนกอาคารสถานที่

ข้อมูล ณ วันที่ 3 เมษายน 2555

* + 1. **โครงสร้างการบริหารของคณะเทคโนโลยีคหกรรมศาสตร์**

 **คณะเทคโนโลยีคหกรรมศาสตร์ แบ่งส่วนราชการ เป็น สำนักงานคณบดี สาขาวิชาอาหารและโภชนาการ สาขาวิชาสิ่งทอและเครื่องนุ่งห่ม สาขาวิชาคหกรรมศาสตร์**

 **เพื่อ**เพื่อสร้างความเข้มแข็งในการพัฒนาองค์ความรู้และประสิทธิภาพในการบริหารราชการ คณะเทคโนโลยีคหกรรมศาสตร์ ได้แบ่งโครงสร้างการบริหารจัดการเพื่อให้สามารถจัดการเรียนการสอน การวิจัย การบริการสังคม และการให้บริการเพื่อสนับสนุนพันธกิจหลัก ประกอบด้วย

1. ฝ่ายวิชาการและวิจัย
2. ฝ่ายบริหารและวางแผน
3. ฝ่ายพัฒนานักศึกษา

 ***สาขาวิชา* เป็นหน่วยงานหลักในการจัดการเรียนการสอน**

ประกอบด้วย 3 สาขาวิชา ดังนี้

 ***ระดับปริญญาตรี***

1. **สาขาวิชาสิ่งทอและเครื่องนุ่งห่ม**
* **สาขาวิชาสิ่งทอและเครื่องนุ่งห่ม**
* **สาขาวิชาออกแบบแฟชั่นและการจัดการสินค้า**
1. **สาขาวิชาอาหารและโภชนาการ**
* **สาขาวิชาอาหารและโภชนาการ**
* **สาขาวิชาอุตสาหกรรมงานอาหาร**
1. **สาขาวิชาคหกรรมศาสตร์**
* **สาขาวิชาเทคโนโลยีงานประดิษฐ์สร้างสรรค์**
* **สาขาวิชาการศึกษาปฐมวัย**

***ระดับปริญญาโท***

1. **สาขาวิชาคหกรรมศาสตร์**
* **สาขาวิชาเทคโนโลยีคหกรรมศาสตร์**

 ***ฝ่าย / แผนก*** ทำหน้าที่เป็นหน่วยประสาน ส่งเสริม และสนับสนุนการปฏิบัติงานของคณะ

1. **ฝ่ายบริหารและวางแผน**
	* แผนกแผนงานและโครงการ
	* แผนกทรัพยากรบุคคล
	* แผนกการเงิน
	* แผนกเอกสารการพิมพ์
	* แผนกประชาสัมพันธ์
	* แผนกพัสดุ
	* แผนกอาคารสถานที่
	* ธุรการฝ่าย
2. **ฝ่ายวิชาการและวิจัย**
	* สำนักงานประกันคุณภาพการศึกษา
	* แผนกทะเบียนและวัดผล
	* แผนกวิจัยและประเมินผล
	* แผนกบริการทางวิชาการ
	* ห้องสมุดและสารสนเทศ
	* สหกิจศึกษาและฝึกงาน
	* ธุรการฝ่าย
3. **ฝ่ายพัฒนานักศึกษา**
* แผนกกิจกรรมนักศึกษา
* แผนกวินัยและจริยธรรม
* แผนกศิลปะและวัฒนธรรม
* แผนกกีฬาและนันทนาการ
* แผนกแนะแนว
* ธุรการฝ่าย

 ***แผนภาพที่ 1.1 โครงสร้างการบริหารงานคณะเทคโนโลยีคหกรรมศาสตร์***

**ผู้ช่วยคณบดี**

**รองคณบดี**

**ฝ่ายพัฒนานักศึกษา**

**รองคณบดี**

**ฝ่ายวิชาการและวิจัย**

**คณบดี**

**สำนักงานคณบดี**

แผนกสารบรรณ

**รองคณบดี**

**ฝ่ายบริหารและวางแผน**

**- แผนกแผนงานและโครงการ**

**- แผนกทรัพยากรบุคคล**

**- แผนกการเงิน**

**- แผนกเอกสารการพิมพ์**

**- แผนกประชาสัมพันธ์**

**- แผนกพัสดุ**

**- แผนกอาคารสถานที่**

**- ธุรการฝ่าย**

**- แผนกกิจกรรม**

**- แผนกวินัยและจริยธรรม**

**- แผนกศิลปและวัฒนธรรม**

**- แผนกกีฬาและนันทนาการ**

**- แผนกแนะแนว**

**- ธุรการฝ่าย**

**- สาขาวิชาสิ่งทอและเครื่องนุ่งห่ม**

**- สาขาวิชาอาหารและโภชนาการ**

 **- ศูนย์ปฏิบัติการอาหาร**

 **พวงชมพูฯ**

**- สาขาวิชาคหกรรมศาสตร์**

 **- บัณฑิตศึกษา**

**- สำนักงานประกันคุณภาพ**

 **การศึกษา**

**- แผนกทะเบียนและวัดผล**

**- แผนกวิจัยและประเมินผล**

**- แผนกบริการทางวิชาการ**

**- ห้องสมุดและสารสนเทศ**

**- สหกิจศึกษาและฝึกงาน**

**- ธุรการฝ่าย**

* + 1. **ด้านบุคลากร**

 คณะเทคโนโลยีคหกรรมศาสตร์ มีบุคลากรในปีงบประมาณ 2554 จำนวน 81 คนรายรายละเอียดจำนวนบุคลากรจำแนกตามประเภท วุฒิการศึกษา ตำแหน่งทางวิชาการ และแนวโน้มการเกษียณอายุราชการ แสดงใน ตารางที่ 1.3 – 1.6

**ตารางที่ 1.3 จำนวนบุคลากรแยกตามประเภทบุคลากร**

|  |
| --- |
| ***ประเภท จำนวน*** |

**ข้าราชการ 42**

- สายวิชาการ 38

- สายสนับสนุน 4

**พนักงานมหาวิทยาลัย 10**

- สายวิชาการ 7

- สายสนับสนุน 3

**พนักงานราชการ 2**

- สายวิชาการ 2

- สายสนับสนุน -

**ลูกจ้างประจำ 10**

- สายวิชาการ -

- สายสนับสนุน 10

**ลูกจ้างชั่วคราว 17**

- สายวิชาการ 7

- สายสนับสนุน 10

|  |
| --- |
| ***รวมทั้งหมด 81*** |

**- สายวิชาการ 54**

**- สายสนับสนุน 27**

**ตารางที่ 1.4 จำนวนบุคลากรสายวิชาการ จำแนกตามวุฒิการศึกษา**

|  |
| --- |
| ***วุฒิการศึกษา จำนวน ร้อยละ*** |

ปริญญาเอก 7 14.58

ปริญญาโท 39 81.25

ประกาศนียบัตรบัณฑิต - -

ปริญญาตรี 2 4.17

|  |
| --- |
| ***รวมทั้งสิ้น 48 100.00*** |

**ตามรางที่ 1.5 จำนวนบุคลากรสายวิชาการ จำแนกตามตำแหน่งทางวิชาการ**

|  |
| --- |
| ***ชื่อตำแหน่ง จำนวน ร้อยละ*** |

รองศาสตราจารย์ - -

ผู้ช่วยศาสตราจารย์ 22 45.83

อาจารย์ 26 54.17

|  |
| --- |
| ***รวมทั้งสิ้น 48 100.00*** |

**ตารางที่ 1.6 แนวโน้มการเกษียณอายุราชการ ของบุคลากร ในระยะเวลาปีงบประมาณ 2555-2558**

|  |
| --- |
| *ประเภท 2555 2556 2557 2558 รวม* |

ข้าราชการ

* สายวิชาการ 38 - 1 1 36
* สายสนับสนุน 4 - - - 4

ลูกจ้างประจำ 10 - - - 10

|  |
| --- |
| ***รวมทั้งสิ้น 52 - 1 1 50*** |

ที่มา แผนกทรัพยากรบุคคล

 ข้อมูล ณ วันที่ 31 มีนาคม 2555

* + 1. **ด้านการจัดการศึกษา**

คณะเทคโนโลยีคหกรรมศาสตร์ มีจำนวนนักศึกษาในปีการศึกษา 2554

 ระดับปริญญาตรี จำนวน 1,427 คน

 ระดับปริญญาโท จำนวน 33 คน

**หลักสูตรที่เปิดสอนในปีการศึกษา 2554**

***ระดับปริญญาตรี***

***สาขาวิชาสิ่งทอและเครื่องนุ่งห่ม***

* หลักสูตรคหกรรมศาสตรบัณฑิต สาขาวิชาสิ่งทอและเครื่องนุ่งห่ม (หลักสูตรปรับปรุง พ.ศ.2553)
* หลักสูตรคหกรรมศาสตรบัณฑิต สาขาวิชาออกแบบแฟชั่นและการจัดการสินค้า

(หลักสูตรใหม่ พ.ศ.2553)

***สาขาวิชาอาหารและโภชนาการ***

* หลักสูตรคหกรรมศาสตรบัณฑิตสาขาวิชาอาหารและโภชนาการ (หลักสูตรปรับปรุง พ.ศ.2553)
* หลักสูตรคหกรรมศาสตรบัณฑิตสาขาวิชาอุตสาหกรรมงานอาหาร (หลักสูตรปรับปรุง พ.ศ.2553)

***สาขาวิชาคหกรรมศาสตร์***

* หลักสูตรคหกรรมศาสตรบัณฑิต สาขาวิชาเทคโนโลยีงานประดิษฐ์สร้างสรรค์ (หลักสูตรใหม่พ.ศ.2551)
* หลักสูตรศึกษาศาสตรบัณฑิต สาขาวิชาการศึกษาปฐมวัย (หลักสูตรปรับปรุง พ.ศ.2553)

 ***ระดับปริญญาโท***

***สาขาวิชาคหกรรมศาสตร์***

* หลักสูตรคหกรรมศาสตรมหาบัณฑิต สาขาวิชาเทคโนโลยีคหกรรมศาสตร์

(หลักสูตรใหม่ พ.ศ.2553)

**สรุปยอดนักศึกษาประจำปีการศึกษา 2554**

**สาชาวิชาสิ่งทอและเครื่องนุ่งห่ม**

1. **หลักสูตรคหกรรมศาสตรบัณฑิต สาขาวิชาสิ่งทอและเครื่องนุ่งห่ม (หลักสูตรปรับปรุง พ.ศ. 2553)**

|  |  |
| --- | --- |
| **ชั้นปี** | **จำนวนนักศึกษา** |
| **หลักสูตร 4 ปี** | **หลักสูตรเทียบโอน** |
| 1 | 24 |  |
| 2 | 38 |  |
| 3 | 30 | 40 |
| 4 | 25 | 21 |
| **รวม** | **117** | **61** |
| **รวมทั้งสิ้น** | **178** |

1. **หลักสูตรคหกรรมศาสตรบัณฑิต สาขาวิชาออกแบบแฟชั่นและการจัดการสินค้า**

**(หลักสูตรใหม่ พ.ศ. 2553)**

|  |  |
| --- | --- |
| **ชั้นปี** | **จำนวนนักศึกษา (หลักสูตร 4 ปี)** |
| 1 | 72(หลักสูตรใหม่ พ.ศ.2553) |
| 2 | 50 |
| 3 | 39(หลักสูตรใหม่ พ.ศ.2551) |
| 4 | 20 |
| **รวม** | **181** |

**สาชาวิชาอาหารและโภชนาการ**

1. **หลักสูตรคหกรรมศาสตรบัณฑิตสาขาวิชาอาหารและโภชนาการ (หลักสูตรปรับปรุง พ.ศ. 2553)**

|  |  |
| --- | --- |
| **ชั้นปี** | **จำนวนนักศึกษา** |
| **หลักสูตร 4 ปี** | **หลักสูตรเทียบโอน** |
| 1 | 104 |  |
| 2 | 78 |  |
| 3 | 72 | 77 |
| 4 | 62 | 49 |
| **รวม** | **316** | **126** |
| **รวมทั้งสิ้น** | **442** |

1. **หลักสูตรคหกรรมศาสตรบัณฑิต สาขาวิชาอุตสาหกรรมงานอาหาร (หลักสูตรปรับปรุง พ.ศ. 2553)**

|  |  |
| --- | --- |
| **ชั้นปี** | **จำนวนนักศึกษา****หลักสูตร 4 ปี** |
| 1 | 87 |
| 2 | 69 |
| 3 | 48 |
| 4 | 39 |
| **รวม** | **243** |

**สาขาวิชาคหกรรมศาสตร์**

1. **หลักสูตรคหกรรมศาสตรบัณฑิต สาขาวิชาเทคโนโลยีงานประดิษฐ์สร้างสรรค์**

**(หลักสูตรใหม่ พ.ศ. 2551)**

|  |  |
| --- | --- |
| **ชั้นปี** | **จำนวนนักศึกษา** |
| **หลักสูตร 4 ปี** | **หลักสูตรเทียบโอน** |
| 1 | 45 |  |
| 2 | 34 |  |
| 3 | 36 | 16 |
| 4 | 21 | 14 |
| **รวม** | **136** | **30** |
| **รวมทั้งสิ้น** | **166** |

1. **หลักสูตรศึกษาศาสตรบัณฑิต สาขาวิชาการศึกษาปฐมวัย(หลักสูตรปรับปรุง พ.ศ.2553)**

|  |  |
| --- | --- |
| **ชั้นปี** | **จำนวนนักศึกษา** **หลักสูตร 5 ปี** |
| 1 | 83 |
| 2 | 52 |
| 3 | 44 |
| 4 | 38 |
| 5 | - |
| **รวม** | **217** |

1. **หลักสูตรคหกรรมศาสตรมหาบัณฑิต สาขาวิชาเทคโนโลยีคหกรรมศาสตร์**

**(หลักสูตรใหม่ พ.ศ. 2553)**

|  |  |
| --- | --- |
| **ชั้นปี** | **จำนวนนักศึกษา****หลักสูตร 2 ปี** |
| 1 | 19 |
| 2 | 14 |
| **รวม** | **33** |

* + 1. **ด้านงบประมาณ**

 คณะเทคโนโลยีคหกรรมศาสตร์ได้รับจัดสรรงบประมาณประจำปี 2553 – 2555 ดังนี้

|  |  |  |  |  |
| --- | --- | --- | --- | --- |
| ปีงบประมาณ | *งบประมาณ* | *งบประมาณเงินรายได้* | *งบประมาณเงินรายได้**(รร.สาธิตอนุบาลฯ)* | *รวม* |
|  2553 | 10,569,500 | 5,599,600 | 1,375,800 | 17,544,900 |
| 2554 |   27,135,800งบกลาง 134,900งานRT 95,000ยุทธศาสตร์ 300,000รวม 27,665,700  | 5,907,900 | 2,331,500 | 35,905,100 |
| 2555 | 35,107,300 |   5,166,600ป.โท 1,383,200รวม 6,549,800 | 2,074,200 | 43,731,300 |

อัตราการได้รับงบประมาณแผ่นดินของคณะ ตั้งแต่ปี 2553 – 2555 เพิ่มขึ้นอย่างต่อเนื่องจาก โดยส่วนหนึ่งมาจากงบยุทธศาสตร์และงบกลางมหาวิทยาลัยฯ ที่ได้รับเพิ่มเติมเพื่อการพัฒนาการจัดการเรียนการสอนของคณะฯ

**แผนภาพที่ 1.2 งบประมาณ ปี 2553 - 2555**

 **แผนภาพที่ 1.2 งบประมาณประจำปี 2553 - 2555**

งบประมาณแผ่นดินในปีงบประมาณ 2554 คิดเป็นร้อยละ 77.05 ของงบประมาณทั้งหมด แสดงถึงการพัฒนาคณะฯ ที่ยังคงต้องใช้งบประมาณแผ่นดินค่อนข้างสูง การพึ่งพางบประมาณจากรัฐบาลเป็นหลักไม่สามารถทำให้การพัฒนาคณะฯ บรรลุเป้าหมายที่ตั้งไว้ได้

**แผนภาพที่ 1.3 อัตราส่วนงบประมาณแผ่นดิน / งบประมาณเงินรายได้ประจำปี 2554**

 1.2.6 ผลงานด้านประกันคุณภาพประจำปีการศึกษา 2553

***ข้อมูลทั่วไปของหน่วยงาน***

คณะเทคโนโลยีคหกรรมศาสตร์ เป็นสถาบันการศึกษาระดับอุดมศึกษาในสังกัดมหาวิทยาลัยเทคโนโลยีราชมงคลธัญบุรี กระทรวงศึกษาธิการ มีพันธกิจด้านการจัดการเรียนการสอนระดับปริญญาตรี ในสาขาวิชาชีพที่เกี่ยวกับงานอาชีพด้านคหกรรมศาสตร์ ในชื่อปริญญา “ คหกรรมศาสตรบัณฑิต ” หรือ ชื่อย่อ“คศ.บ” ในสาขาวิชาสิ่งทอและเครื่องนุ่งห่ม , สาขาวิชาอาหารและโภชนาการ และสาขาวิชาคหกรรมศาสตร์

ในปี พ.ศ. 2518 เป็นปีแรกที่ตั้ง คณะคหกรรมศาสตร์ (ชื่อเดิม) มีการจัดการเรียนการสอน โดยเปิดดำเนินการอยู่ที่วิทยาเขตเทคนิคกรุงเทพฯ ซึ่งปัจจุบัน คือ มหาวิทยาลัยเทคโนโลยีราชมงคลกรุงเทพฯ

ต่อมาในปี พ.ศ. 2519 ได้ย้ายคณะคหกรรมศาสตร์ (ชื่อเดิม) ไปอยู่ที่วิทยาเขตพระนครใต้ ถนนเจริญกรุง ซึ่งปัจจุบัน คือ มหาวิทยาลัยเทคโนโลยีราชมงคลกรุงเทพฯ

เมื่อปี พ.ศ. 2524 ได้ย้ายคณะคหกรรมศาสตร์ (ชื่อเดิม) ไปอยู่ที่วิทยาเขตจักรพงษ์ภูวนารถ ถนนวิภาวดีรังสิต ซึ่งปัจจุบัน คือ มหาวิทยาลัยเทคโนโลยีราชมงคลตะวันออก

และในปี พ.ศ. 2535 จนถึงปีปัจจุบันที่ คณะคหกรรมศาสตร์ (ชื่อเดิม) ย้ายมาอยู่ที่ศูนย์กลางสถาบันเทคโนโลยีราชมงคล ตำบลคลองหก อำเภอธัญบุรี จังหวัดปทุมธานี

“ คณะเทคโนโลยีคหกรรมศาสตร์ ” เป็นชื่อที่เปลี่ยนมาจากชื่อเดิม คือ คณะคหกรรมศาสตร์ เมื่อปีพ.ศ. 2549 และเป็นชื่อที่ใช้อยู่ในปัจจจุบัน

“ คณะเทคโนโลยีคหกรรมศาสตร์ ” มีพันธกิจหลัก และมุ่งมั่นในการจัดการศึกษาโดยมุ่งพัฒนากำลังคนที่มีความรู้ ความสามารถ มีคุณธรรม จริยธรรม ในงานอาชีพด้านคหกรรมศาสตร์ มีความพร้อมในการพัฒนาและสร้างสรรค์ มีจิตสำนึกในจรรยาบรรณทางวิชาการและวิชาชีพ มีทักษะในการปฏิบัติ และมีความรับผิดชอบในบทบาทของพลเมืองที่ดีของสังคม

**สรุปผลการประเมินคุณภาพภายในของหน่วยงาน**

**องค์ประกอบที่ 1 ปรัชญา ปณิธาน วัตถุประสงค์ และแผนการดําเนินการ**

 คณะเทคโนโลยีคหกรรมศาสตร์ มีการกําหนดปรัชญาหรือปณิธาน ตลอดจนมีกระบวนการพัฒนากลยุทธ แผนดําเนินงานและมีการกําหนดตัวบงชี้เพื่อวัดความสําเร็จของการดําเนินงานตามแผนให้ครบทุกภารกิจโดยดำเนินการได้ 8 ข้อ ผลการพัฒนาให้บรรลุตามปรัชญา ปณิธาน พันธกิจและวัตถุประสงค์ของการจัดตั้งสถาบันดำเนินการได้ใน 5 ข้อ ผลการพัฒนาตามจุดเน้นและจุดเด่นที่ส่งผลสะท้อนเป็นเอกลักษณ์ มีผลรวมค่าคะแนนเฉลี่ยที่ได้จากการประเมินบัณฑิตเท่ากับ 4.30 มีผลการพัฒนาบัณฑิต ให้เกิดอัตลักษณ์ตามปรัชญา ปณิธาน วิสัยทัศน์ พันธกิจและวัตถุประสงค์ของสถาบันดำเนินการได้ 5 ข้อ

**คะแนนเฉลี่ยองค์ประกอบที่ 1 สกอ. = 5 มทร. = 4.83**

***จุดเด่น***

คณะฯ มีการกำหนดปรัชญา แผนกลยุทธ์ แผนปฏิบัติงานและสามารถปฏิบัติได้บรรลุตามเป้าหมายที่วางไว้

***จุดที่ควรพัฒนา***

 **-**

***ข้อเสนอแนะเพื่อการพัฒนา***

ควรมีการเผยแพร่ผลการปฏิบัติงานของคณะฯ ให้บุคลากรได้รับทราบเป็นระยะๆ เพื่อเป็นแนวทางในการปรับปรุงและวางแผนสำหรับปีต่อไป

**องค์ประกอบที่ 2 การเรียนการสอน**

 คณะเทคโนโลยีคหกรรมศาสตร์ มีระบบและกลไกการพัฒนาและบริหารหลักสูตรโดยดำเนินการได้ 4 ข้อ มีอาจารย์ประจำที่มีคุณวุฒิปริญญาเอก 4 คน คิดเป็นร้อยละของการเพิ่มขึ้นจากปี 2552 ร้อยละ 2.16 มีอาจารย์ประจำที่ดำรงตำแหน่งทางวิชาการ 26 คน คิดเป็นร้อยละ 53.06 มีระบบการพัฒนาคณาจารย์และบุคลากรสายสนับสนุนดำเนินการได้ 7 ข้อ มีห้องสมุดและอุปกรณ์การศึกษา และสภาพแวดล้อมการเรียนรู้ ดำเนินการได้ 7 ข้อ มีระบบและกลไกการจัดการเรียนการสอน ดำเนินการได้ 6 ข้อ มีระบบและกลไกพัฒนาสัมฤทธิผลการเรียนตามคุณลักษณะของบัณฑิต ดำเนินการได้ 4 ข้อ มีระดับความสำเร็จของการเสริมสร้างคุณธรรมจริยธรรมที่จัดให้กับนักศึกษา ดำเนินการได้ 5 ข้อ มีบัณฑิตระดับปริญญาตรีที่ได้งานทำหรือประกอบอาชีพอิสระภายใน 1 ปี ร้อยละ 81.75 มีค่าคะแนนที่ได้จากการประเมินคุณภาพของบัณฑิตปริญญาตรี โท และเอก ตามกรอบมาตรฐานคุณวุฒิอุดมศึกษาแห่งชาติ รวมเฉลี่ยเท่ากับ ........-........ ผลงานของผู้สำเร็จการศึกษาระดับปริญญาโทที่ได้รับการตีพิมพ์เผยแพร่ .......-....... ผลงานของผู้สำเร็จการศึกษาระดับปริญญาเอกที่ได้รับการตีพิมพ์เผยแพร่.......-......มีค่าดัชนีคุณภาพอาจารย์ เท่ากับ 2.69

**คะแนนเฉลี่ยองค์ประกอบที่ 2 เท่ากับ 3.65**

***จุดเด่น***

* 1. มีสิ่งอำนวยความสะดวกทั้งในด้านกายภาพที่เหมาะสมกับการจัดการเรียนการสอนและพัฒนาคุณภาพบัณฑิต
	2. คณะฯ ให้ความสำคัญในการส่งเสริมคุณธรรม จริยธรรม ภายในองค์กรและการพัฒนาคุณธรรม จริยธรรม ของนักศึกษา

***จุดที่ควรพัฒนา***

1. ควรทำการประเมินการใช้หลักสูตร (สมอ. 07-02) ให้เชื่อมโยงกับการประเมินหลักสูตรตามกรอบคุณวุฒิระดับอุดมศึกษา (TQF)
2. ควรบูรณาการผลการประเมินการประกันคุณภาพการสอน การพัฒนาองค์ความรู้ (KM) ให้เชื่อมโยงกับ มคอ.3 ให้เพิ่มมากขึ้น

***ข้อเสนอแนะเพื่อการพัฒนา***

ควรจัดทำแผนพัฒนาอาจารย์ตามสาขาวิชาเพื่อตอบสนองต่อการพัฒนาหลักสูตร และการเรียนการสอนของสาขาวิชา

**องค์ประกอบที่ 3 กิจกรรมการพัฒนานิสิตนักศึกษา**

คณะเทคโนโลยีคหกรรมศาสตร์ มีระบบและกลไกการให้คำปรึกษาและการบริการด้านข้อมูลข่าวสารแก่นักศึกษาโดยดำเนินการได้ 6 ข้อ มีระบบและกลไกการส่งเสริมกิจกรรมนักศึกษาดำเนินการได้ 5 ข้อ

**คะแนนเฉลี่ยองค์ประกอบที่ 3 เท่ากับ** 4

***จุดเด่น*** มีการจัดกิจกรรมนักศึกษาที่หลากหลายและครบประเภท

***จุดที่ควรพัฒนา***

1. การนำผลประเมินมาปรับปรุงเพื่อใช้เป็นข้อมูลในการพัฒนาการจัดบริการที่สนองความต้องการของนักศึกษา หรือปรับปรุงการจัดกิจกรรมเพื่อพัฒนานักศึกษา
2. การมีแผนการจัดกิจกรรมที่ดำเนินการโดยนักศึกษาระดับบัณฑิตศึกษา

***ข้อเสนอแนะเพื่อการพัฒนา***

1. เมื่อผ่านขั้นตอนการตรวจสอบและประเมินแล้ว ต้องนำผลการประเมินมาปรับปรุงโดยจัดทำแผนการปรับปรุงพร้อมตัวชี้วัดความสำเร็จของแผน รายงานให้ผู้บริหารได้พิจารณาให้ความเห็นชอบในการนำไปปฏิบัติ โดยส่งข้อมูลย้อนกลับไปให้ผู้เกี่ยวข้องในการดำเนินงานตามหน่วยงานต่างๆ ที่เกี่ยวข้องได้รับรู้และทราบแนวทางปฏิบัติต่อไป
2. ส่งเสริมให้นักศึกษาระดับบัณฑิตศึกษาจัดทำแผนกิจกรรมที่นำความรู้ด้านประกันคุณภาพไปใช้

**องค์ประกอบที่ 4 การวิจัย**

 คณะเทคโนโลยีคหกรรมศาสตร์ มีระบบและกลไกการพัฒนางานวิจัยหรืองานสร้างสรรค์ 8 ข้อ มีระบบและกลไกการจัดการความรู้จากงานวิจัยหรืองานสร้างสรรค์ 5 ข้อ มีจำนวนเงินสนับสนุนงานวิจัยหรืองานสร้างสรรค์ต่อจำนวนอาจารย์ประจำและนักวิจัยประจำ 25,706.52 บาท มีงานวิจัยหรืองานสร้างสรรค์ที่ได้รับการตีพิมพ์หรือเผยแพร่ร้อยละ 1.28 มีงานวิจัยหรืองานสร้างสรรค์ที่นำไปใช้ประโยชน์ จำนวน 2 เรื่อง คิดเป็นร้อยละ 4.08 ต่อจำนวนอาจารย์ประจำทั้งหมด และมีผลงานวิชาการที่ได้รับการรับรองคุณภาพ จำนวน 7 เรื่อง คิดเป็นร้อยละ 5.10

**คะแนนเฉลี่ยองค์ประกอบที่ 4 เท่ากับ สกอ. = 4.05 มทร. = 3.13**

***จุดเด่น*** -

***จุดที่ควรพัฒนา***

1. ขาดแผนการดำเนินงานวิจัยหรืองานสร้างสรรค์ ที่เป็นของคณะฯ
2. ขาดระบบและกลไกการพิจารณาและกลั่นกรองเบื้องต้นเกี่ยวกับงานวิจัยในระดับคณะฯ เพื่อเผยแพร่ผลงาน
3. ผลงานวิจัยได้รับการตีพิมพ์หรือเผยแพร่ค่อนข้างน้อย

**ข้อเสนอแนะเพื่อการพัฒนา**

1. ควรจัดทำแผนการดำเนินงานวิจัยหรืองานสร้างสรรค์ที่เป็นของคณะฯ
2. ควรจัดทำระบบและกลไกการพิจารณาและกลั่นกรองเบื้องต้นเกี่ยวกับงานวิจัยในระดับคณะฯ
3. ควรผลักดันผลงานวิจัยให้ได้รับการตีพิมพ์หรือเผยแพร่
4. ควรพิจารณาทำงานวิจัยเพื่อนำไปใช้ประโยชน์ให้มากขึ้น

**องค์ประกอบที่ 5 การบริการวิชาการแก่สังคม**

 คณะเทคโนโลยีคหกรรมศาสตร์ มีระบบและกลไกในการบริการทางวิชาการแก่สังคมตามเป้าหมายของ มหาวิทยาลัย โดยดำเนินการได้ 5 ข้อ มีกระบวนการบริการทางวิชาการให้เกิดประโยชน์ต่อสังคมดำเนินการได้ 5 ข้อ มีการนำความรู้และประสบการณ์จากการให้บริการวิชาการมาในการพัฒนาการเรียนการสอนหรือการวิจัยร้อยละ 40 มีการดำเนินการผลการเรียนรู้และเสริมสร้างความเข้มแข็งของชุมชนหรือองค์กรภายนอก 5 ข้อ

**คะแนนเฉลี่ยองค์ประกอบที่ 5 เท่ากับ สกอ. = 5 มทร. = 5**

***จุดเด่น***

คณะฯ มีระบบและกลไกให้บริการวิชาการแก่สังคมและก่อให้เกิดประโยชน์ต่อสังคม

***จุดที่ควรพัฒนา***

-

***ข้อเสนอแนะเพื่อการพัฒนา***

จัดทำโครงการบริการวิชาการแก่สังคมที่เสริมสร้างความเข้มแข็งให้มีความต่อเนื่องและยั่งยืน เป็นประโยชน์ต่อสังคมและชุมชน

**องค์ประกอบที่ 6 การทำนุบำรุงศิลปวัฒนธรรม**

 คณะเทคโนโลยีคหกรรมศาสตร์ มีระบบและกลไกในการทำนุบำรุงศิลปวัฒนธรรมดำเนินการได้ 5 ข้อ มีการส่งเสริม และสนับสนุนด้านศิลปะและวัฒนธรรมดำเนินการได้ 5 ข้อ มีการพัฒนาสุนทรียภาพในมิติทางศิลปะและวัฒนธรรมดำเนินการได้ 5 ข้อ

**คะแนนเฉลี่ยองค์ประกอบที่ 6 เท่ากับ สกอ. = 5 มทร. = 5**

***จุดเด่น***

มีการบูรณาการด้านทำนุบำรุงศิลปะและวัฒนธรรมในการจัดการสอน

**จุดที่ควรพัฒนา**

การมีส่วนร่วมของบุคลากรในคณะที่ก่อให้เกิดวัฒนธรรมที่ดี

***ข้อเสนอแนะเพื่อการพัฒนา***

ส่งเสริมให้มีกิจกรรมหรือโครงการที่มีแผนเป็นระบบที่พัฒนาสุนทรียภาพทางศิลปะและวัฒนธรรม โดยมีการรายงานสรุปผลหรือประเมินโครงการตามระดับความพึงพอใจของบุคลากร

**องค์ประกอบที่ 7 การบริหารและการจัดการ**

 คณะเทคโนโลยีคหกรรมศาสตร์ ภาวะผู้นำกรรมการประจำคณะและของผู้บริหารทุกระดับ ดำเนินการได้ 4 ข้อ มีการพัฒนาคณะบริหารธุรกิจสู่องค์การเรียนรู้ ดำเนินการได้ 5 ข้อ มีระบบสารสนเทศเพื่อการบริหารและการตัดสินใจดำเนินการได้ 5 ข้อ มีระบบบริหารความเสี่ยง ดำเนินการได้ 6 ข้อค่าคะแนนการปฏิบัติตามบทบาทหน้าที่ของผู้บริหารสถาบันเท่ากับ 3.24 คะแนน

**คะแนนเฉลี่ยองค์ประกอบที่ 7**  **สกอ. = 4.75 มทร. = 4.45**

***จุดเด่น***

ผู้บริหารเป็นผู้มีวิสัยทัศน์ สามารถถ่ายทอดวิสัยทัศน์ ทิศทางการดำเนินงานไปยังบุคลากรทุกระดับ รวมทั้ง ใช้หลักธรรมภิบาลในการทำงานโดยคำนึงถึงประโยชน์ของคณะฯ

***จุดที่ควรพัฒนา***

1. ควรมีการประเมินผู้บริหารของคณะฯ ในระดับหัวหน้าสาขาวิชา เพื่อนำมาปรับปรุงการบริหารงานของคณะฯ
2. ควรดำเนินการเชื่อมโยงข้อมูลสารสนเทศเพื่อการตัดสินใจเข้ามาด้วยกัน เพื่อความสะดวกสำหรับผู้บริหารในการนำไปใช้

***ข้อเสนอแนะเพื่อการพัฒนา***

1. ควรมีการนำความรู้ที่ได้จากการจัดการความรู้ไปปฏิบัติให้เห็นเป็นรูปธรรม
2. ควรมีการเสริมในเรื่องการสร้างขวัญและกำลังใจให้กับบุคลากรที่สร้างชื่อเสียงให้กับคณะฯ เช่น มอบวุฒิบัตร หรือ รางวัล
3. มหาวิทยาลัยควรพิจารณาให้มีการเปลี่ยนแปลงเรื่องการประชุมคณะกรรมการประจำคณะฯ จากเดิม 2 ครั้งใน 1 ปี ให้มากขึ้น เพื่อให้สอดคล้องกับหลักการบริหารและธรรมาภิบาลอย่างแท้จริง

**องค์ประกอบที่ 8 การเงินและงบประมาณ**

 คณะเทคโนโลยีคหกรรมศาสตร์ มีระบบและกลไกการเงินและงบประมาณดำเนินการได้ 7 ข้อ

 **คะแนนเฉลี่ยองค์ประกอบที่ 8 เท่ากับ 5**

***จุดเด่น***

คณะฯ มีแผนกลยุทธ์ทางการเงิน มีแนวทางการจัดการและวางแผนทางการเงินที่โปร่งใสและผู้บริหารมีการติดตามผลการใช้เงินให้เป็นไปตามเป้าหมายและมีการนำข้อมูลทางการเงินไปวางแผนและตัดสินใจ

***จุดที่ควรพัฒนา***

 -

***ข้อเสนอแนะเพื่อการพัฒนา***

-

**องค์ประกอบที่ 9 ระบบและกลไกการประกันคุณภาพ**

 คณะเทคโนโลยีคหกรรมศาสตร์ มีระบบและกลไกการประกันคุณภาพภายในที่เป็นส่วนหนึ่งของกระบวนการบริหารการศึกษา ดำเนินการได้ 8 ข้อผลประเมินการประกันคุณภาพภายในรับรองโดยต้นสังกัดได้ 4.18

**คะแนนเฉลี่ยองค์ประกอบที่ 9 เท่ากับ สกอ. = 4 มทร. = 4.18**

***จุดเด่น***

บุคลากรทุกคนทุกส่วนงานรวมถึงผู้บริหารระดับสูงของคณะฯ ตระหนักและให้ความสำคัญในการประกันคุณภาพภายในและดำเนินการอย่างจริงจัง

***จุดที่ควรพัฒนา***

 ยังไม่มีแนวปฏิบัติที่ดีหรืองานวิจัยด้านการประกันคุณภาพการศึกษาที่หน่วยงานพัฒนาขึ้นและเผยแพร่ให้หน่วยงานอื่นสามารถนำไปใช้ประโยชน์

***ข้อเสนอแนะเพื่อการพัฒนา***

ในการมีส่วนร่วมของผู้มีส่วนได้ส่วนเสียในการประกันคุณภาพการศึกษาของนักศึกษา ผู้ใช้บัณฑิต และผู้ใช้บริการนั้น ควรเปิดโอกาสให้ชุมชนซึ่งถือว่าเป็นผู้ใช้บริการเข้ามารับรู้เรื่องของข้อมูลการประกันคุณภาพการศึกษา

**องค์ประกอบที่ 10 มาตรฐานคุณภาพสถานศึกษา 3D**

 คณะเทคโนโลยีคหกรรมศาสตร์ มีการบริหารจัดการสถานศึกษา 3D โดยดำเนินการได้ระดับ 4 และ ผลที่เกิดกับผู้เรียนตามนโยบาย 3D มีความรู้ เจตคติที่ดีตลอดจนเกิดพฤติกรรมทั้งนี้คณะเทคโนโลยีคหกรรมศาสตร์ มีการจัดกิจกรรมส่งเสริมจำนวน 3 ด้าน

**คะแนนเฉลี่ยองค์ประกอบที่ 10 เท่ากับ 4.5**

***จุดเด่น***

มีการจัดกิจกรรมตามแนวนโยบายสถานศึกษา 3D อย่างชัดเจน

***จุดที่ควรพัฒนา***

 -

***ข้อเสนอแนะเพื่อการพัฒนา***

ควรมีการติดตามและประเมินกิจกรรมอย่างเป็นระบบเพื่อเป็นแนวทางการพัฒนาต่อไป

**องค์ประกอบที่ 11 อัตลักษณ์ของมหาวิทยาลัยฯ**

 คณะเทคโนโลยีคหกรรมศาสตร์ มีระบบกลไกพัฒนานักศึกษาของมหาวิทยาลัยเทคโนโลยีราชมงคลให้เป็นบัณฑิตนักปฏิบัติดำเนินการได้ 5 ข้อ มีกระบวนการจัดการเรียนการสอนใช้ทักษะที่มีเทคโนโลยีเป็นฐานดำเนินการได้ 4 ข้อ และมีระบบและกลไกสร้างความเชี่ยวชาญวิชาชีพให้กับนักศึกษา ดำเนินการได้ 5 ข้อ

**คะแนนเฉลี่ยองค์ประกอบที่ 11 เท่ากับ 4.67**

***จุดเด่น***

มีการส่งเสริมคณาจารย์และนักศึกษา ในการพัฒนาประสบการณ์วิชาชีพ

**จุดที่ควรพัฒนา**

-

**ข้อเสนอแนะเพื่อการพัฒนา**

**-**

**ควรมีการติดตามและประเมินผลกิจกรรมอย่างเป็นระบบและมีการพัฒนาอย่างต่อเนื่อง**

**ตารางสรุปผลการประเมินคุณภาพภายใน**

|  |  |  |
| --- | --- | --- |
| **องค์ประกอบ** | **คะแนน** | **ผลการประเมิน** |
| องค์ประกอบที่ 1 ปรัชญา ปณิธาน วัตถุประสงค์และแผนการดำเนินการ | 4.83 | ระดับดีมาก |
| องค์ประกอบที่ 2 การเรียนการสอน | 3.99 | ระดับดี |
| องค์ประกอบที่ 3 กิจกรรมพัฒนานักศึกษา | 4.00 | ระดับดี |
| องค์ประกอบที่ 4 การวิจัยสิ่งประดิษฐ์ และนวัตกรรม | 3.13 | ระดับพอใช้ |
| องค์ประกอบที่ 5 การบริการทางวิชาการแก่สังคม | 5.00 | ระดับดีมาก |
| องค์ประกอบที่ 6 การทำนุบำรุงศิลปวัฒนธรรม | 5.00 | ระดับดีมาก |
| องค์ประกอบที่ 7 การบริหารจัดการ | 4.45 | ระดับดี |
| องค์ประกอบที่ 8 การเงินและงบประมาณ | 5.00 | ระดับดีมาก |
| องค์ประกอบที่ 9 ระบบและกลไกการประกันคุณภาพ | 4.00 | ระดับดี |
| องค์ประกอบที่ 10 มาตรฐานคุณภาพสถานศึกษา 3D | 4.50 | ระดับดี |
| องค์ประกอบที่ 11 อัตลักษณ์ของมหาวิทยาลัย | 4.67 | ระดับดีมาก |
| **ผลการประเมิน** | 4.32 | ระดับดี |

**บทสรุป ผลการประเมินคุณภาพภายในประจำปี 2553 คณะเทคโนโลยีคหกรรมศาสตร์**

***จุดเด่น***

1. คณะเทคโนโลยีคหกรรมศาสตร์มีการกำหนดปรัชญา ปณิธาน วิสัยทัศน์ แผนการปฎิบัติงานสามารถดำเนินการได้ รวมทั้งมีแผนกลยุทธ์ที่สอดคล้องกับมหาวิทยาลัย
2. มีการจัดกิจกรรมการพัฒนานักศึกษาที่หลากหลาย
3. มีระบบกลไกในการพัฒนางานวิจัยและเผยแพร่งานวิจัยอย่างเป็นรูปธรรม
4. มีการให้บริการวิชาการที่หลากหลายเป็นประโยชน์แก่ชุมชนสามารถทำให้ชุมชนเกิดความเข้มแข็ง ในอนาคต
5. ผู้บริหารมีวิสัยทัศน์ และใช้หลักธรรมาภิบาลในการบริหารจัดการ มีการวางแผนการใช้งบประมาณ และติดตามผลการใช้เงินให้เป็นไปตามเป้าหมาย
6. ผู้บริหารและบุคลากรตระหนักและให้ความสำคัญกับการประกันคุณภาพการศึกษาและดำเนินการอย่างต่อเนื่อง

***ข้อเสนอแนะเพื่อการพัฒนา***

1. ควรส่งเสริมพัฒนาให้คณาจารย์เพิ่มคุณวุฒิรวมทั้งวิชาการและวิชาชีพเฉพาะด้าน
2. ควรส่งเสริมให้คณาจารย์ให้ความสำคัญกับงานวิจัยโดยเฉพาะงานวิจัยเพื่อนำมาใช้ในการบูรณาการกับการเรียนการสอน การบริการทางวิชาการ และการนำไปใช้ประโยชน์รวมทั้งหาแหล่งทุนสนับสนุนจากภายนอก

**บทที่ 2**

**บริบทที่เกี่ยวข้อง และการวิเคราะห์สถานการณ์ (SWOT Analysis)**

* 1. **บริบทที่เกี่ยวข้อง**

 **2.1.1 นโยบายของรัฐบาลในแผนบริหารราชการแผ่นดิน พ.ศ. 2555 – 2558**

 คำแถลงนโยบายของคณะรัฐมนตรี นางสาวยิ่งลักษณ์ ชินวัตร นายกรัฐมนตรี ได้แถลงนโยบายของคณะรัฐมนตรีต่อที่ประชุมร่วมกันของรัฐบาล เมื่อวันอังคารที่ 23 สิงหาคม 2554 ซึ่งได้กำหนดนโยบายการบริหารราชการแผ่นดินที่สำคัญ โดยแบ่งการดำเนินการเป็น 2 ระยะ คือ ระยะเร่งด่วนที่จะเริ่มดำเนินการในปีแรก (นโยบายเร่งด่วน 16 เรื่อง) และระยะการบริหารราชการ 4 ปีของรัฐบาล ดังนี้

 1. นโยบายเร่งด่วนที่จะดำเนินการในปีแรก

2. นโยบายความมั่นคงแห่งรัฐ

3. นโยบายเศรษฐกิจ

4. นโยบายสังคมและคุณภาพชีวิต

5. นโยบายที่ดิน ทรัพยากรธรรมชาติและสิ่งแวดล้อม

6. นโยบายวิทยาศาสตร์ เทคโนโลยี การวิจัย และนวัตกรรม

7. นโยบายการต่างประเทศและเศรษฐกิจระหว่างประเทศ

8. นโยบายการบริหารกิจการบ้านเมืองที่ดี

**ซึ่งนโยบายการศึกษาได้กำหนดไว้เป็นส่วนหนึ่ง ของ นโยบายสังคมและคุณภาพชีวิต รวม 7 ประการ ดังนี้**

1. เร่งพัฒนาคุณภาพการศึกษา โดยปฏิรูประบบความรู้ของสังคมไทย ประกอบด้วยการยกระดับองค์ความรู้ให้ได้มาตรฐานสากล จัดให้มีโครงการตำราแห่งชาติที่บรรจุความรู้ที่ก้าวหน้าและได้มาตรฐานทั้งความรู้ที่เป็นสากลและภูมิปัญญาท้องถิ่น ส่งเสริมการอ่าน พร้อมทั้งส่งเสริมการเรียนการสอนภาษาต่างประเทศและภาษาถิ่น จัดให้มีระบบการจัดการความรู้ ปฏิรูปหลักสูตรการศึกษาทุกระดับให้รองรับการเปลี่ยนแปลงของโลกและทัดเทียมกับมาตรฐานสากลบนความเป็นท้องถิ่นและความเป็นไทยเพิ่มผลสัมฤทธิ์ของการศึกษาทุกระดับชั้นโดยวัดผลจากการผ่านการทดสอบมาตรฐานในระดับชาติและนานาชาติ ขจัดความไม่รู้หนังสือให้สิ้นไปจากสังคมไทย จัดให้มีครูดีเพียงพอในทุกห้องเรียน ให้มีโรงเรียนและสถาบันอาชีวศึกษาคุณภาพสูงในทุกพื้นที่ พัฒนามหาวิทยาลัยเข้าสู่ระดับโลก พัฒนาระบบการศึกษาให้ผู้เรียนมีความรู้คู่คุณธรรมมุ่งการสร้างจริยธรรมในระดับปัจเจก รวมทั้งสร้างความตระหนักในสิทธิและหน้าที่ ความเสมอภาค และดำเนินการให้การศึกษาเป็นพื้นฐานของสังคมประชาธิปไตยที่แท้จริง ปรับปรุงโครงสร้างระบบบริหารการศึกษาโดยการกระจายอำนาจสู่พื้นที่ให้เสร็จสมบูรณ์โดยเริ่มจากพื้นที่ที่มีความพร้อม

 2. สร้างโอกาสทางการศึกษา กระจายโอกาสทางการศึกษาในสังคมไทย โดยคำนึงถึงการสร้างความเสมอภาคและความเป็นธรรมให้เกิดขึ้นแก่ประชากรทุกกลุ่ม ซึ่งรวมถึงผู้ยากไร้ ผู้ด้อยโอกาส ผู้พิการ ผู้บกพร่องทางกายและการเรียนรู้ รวมทั้งชนกลุ่มน้อย โดยส่งเสริมการให้ความรู้ตั้งแต่ยู่ในครรภ์มารดาถึงแรกเกิดให้ได้รับการดูแลอย่างมีประสิทธิภาพทั้งแม่และเด็ก สนับสนุนการจัดการศึกษาตามวัยและพัฒนาการอย่างมีคุณภาพตั้งแต่ก่อนวัยเรียนจนจบการศึกษาขั้นพื้นฐาน โดยจัดให้มีการเทียบโอนวุฒิการศึกษาสำหรับกลุ่มที่มีความเชี่ยวชาญเฉพาะทาง เช่น กลุ่มแม่บ้าน จัดให้มีระบบสะสมผลการศึกษาและการเทียบโอนเพื่อขยายโอกาสให้กว้างขวางและลดปัญหาคนออกจากระบบการศึกษา

 3. ปฏิรูปครู ยกฐานะครูให้เป็นวิชาชีพชั้นสูงอย่างแท้จริง โดยปฏิรูประบบการผลิตครูให้มีคุณภาพทัดเทียมกับนานาชาติ สร้างแรงจูงใจให้คนเรียนดีและมีคุณธรรมเข้าสู่วิชาชีพครู ปรับปรุงระบบเงินเดือนและค่าตอบแทนครู พัฒนาระบบความก้าวหน้าของครูโดยใช้การประเมินเชิงประจักษ์ที่อิงขีดความสามารถและวัดสัมฤทธิผลของการจัดการศึกษาเป็นหลัก จัดระบบการศึกษาและฝึกอบรมเพื่อพัฒนาคุณภาพครูอย่างต่อเนื่อง แก้ปัญหาหนี้สินครูโดยการพักชำระหนี้และการปรับโครงสร้างหนี้ ตามนโยบายแก้ปัญหาหนี้ครัวเรือนของรัฐบาล พัฒนาระบบภูมิสารสนเทศเพื่อใช้ในการกระจายครู ขจัดปัญหาการขาดแคลนครูในสาระวิชาหลัก เช่น คณิตศาสตร์ วิทยาศาสตร์ และภาษา

 4. จัดการศึกษาขั้นอุดมศึกษาและอาชีวศึกษาให้สอดคล้องกับตลาดแรงงานทั้งในเชิงปริมาณและคุณภาพ โดยสร้างประสบการณ์ระหว่างเรียนอย่างเหมาะสม และสนับสนุนการสร้างรายได้ระหว่างเรียน และสนับสนุนให้ผู้สำเร็จการศึกษามีงานทำได้ทันทีโดยความร่วมมือระหว่างแหล่งงานกับสถานศึกษา ส่งเสริมให้มีศูนย์อบรมอาชีวศึกษาเพื่อให้นักเรียน นักศึกษา และประชาชนสามารถเรียนรู้หาประสบการณ์ก่อนไปประกอบอาชีพโดยให้สถาบันอาชีวศึกษาดำเนินการร่วมกับผู้เชี่ยวชาญในแต่ละอาชีพรวมทั้งจัดให้มีศูนย์ซ่อมสร้างประจำชุมชนเพื่อฝึกฝนช่างฝีมือและการสร้างทักษะในการให้บริการแก่ประชาชน

5. เร่งพัฒนาการใช้เทคโนโลยีสารสนเทศเพื่อการศึกษาให้ทัดเทียมกับนานาชาติ โดยใช้เป็นเครื่องมือในการเร่งยกระดับคุณภาพ และการกระจายโอกาสทางการศึกษา จัดให้มีระบบการเรียนแบบอิเล็กทรอนิกส์แห่งชาติเพื่อเป็นกลไกในการเปลี่ยนกระบวนทัศน์การเรียนรู้ให้เป็นแบบผู้เรียนเป็นศูนย์กลางและเอื้อให้เกิดการเรียนรู้ตลอดชีวิต พัฒนาเครือข่ายสารสนเทศเพื่อการศึกษา พัฒนาระบบ “ไซเบอร์โฮม” ที่สามารถส่งความรู้มายังผู้เรียนโดยระบบอินเทอร์เน็ตความเร็วสูง ส่งเสริมให้นักเรียนทุกระดับชั้นได้ใช้อุปกรณ์คอมพิวเตอร์แท็บเล็ตเพื่อการศึกษา ขยายระบบโทรทัศน์เพื่อการศึกษา ให้กว้างขวาง ปรับปรุงห้องเรียนนำร่องให้ได้มาตรฐานห้องเรียนอิเล็กทรอนิกส์ รวมทั้งเร่งดำเนินการให้ “กองทุนเพื่อพัฒนาเทคโนโลยีเพื่อการศึกษา” สามารถดำเนินการตามภารกิจได้

6. สนับสนุนการวิจัยและพัฒนาเพื่อสร้างทุนปัญญาของชาติ พัฒนามหาวิทยาลัยให้มุ่งสู่การเป็นมหาวิทยาลัยวิจัยระดับโลก ระดมสรรพกำลังเพื่อพัฒนาระบบเครือข่ายการวิจัยแห่งชาติเพื่อสร้างทุนทางปัญญาและนวัตกรรม ผลักดันให้ประเทศสามารถพึ่งตนเองได้ทางเทคโนโลยีเพื่อนำไปสู่การสร้างรากฐานใหม่ของเศรษฐกิจฐานนวัตกรรม จัดตั้งศูนย์ความเป็นเลิศเพื่อการวิจัยสำหรับสาขาวิชาที่จำเป็นพัฒนาโครงสร้างการบริหารงานวิจัยของชาติโดยเน้นความสัมพันธ์อย่างเหมาะสมและมีประสิทธิภาพระหว่างองค์กรบริหารงานวิจัยกับสถาบันอุดมศึกษา

7. เพิ่มขีดความสามารถของทรัพยากรมนุษย์เพื่อรองรับการเปิดเสรีประชาคมอาเซียน โดยร่วมมือกับภาคเอกชนและสถาบันการศึกษาในการวางแผนการผลิตและพัฒนากำลังคนให้มีคุณภาพ และปริมาณเพียงพอ สอดคล้องตามความต้องการของภาคการผลิตและบริการ เร่งรัดการจัดทำมาตรฐานคุณวุฒิวิชาชีพรับรองสมรรถนะการปฏิบัติงานตามมาตรฐานอาชีพ และการจัดทำมาตรฐานฝีมือแรงงานให้ครบทุกอุตสาหกรรม

**2.1.2 นโยบายการพัฒนามหาวิทยาลัยเทคโนโลยีราชมงคลธัญบุรี 7 C + 4 C = 11 C**

**นโยบายด้านการบริหารจัดการและพัฒนามหาวิทยาลัยเทคโนโลยีราชมงคลธัญบุรี**

 ***นโยบายหลัก***

 1. **การพัฒนาด้านการจัดการศึกษา (Competence)** เป็นการพัฒนาเพิ่มขีดความสามารถและ

ศักยภาพทุก ๆ ด้าน ที่เกี่ยวข้องกับการเรียนการสอน และการบริหารการศึกษาตามมาตรฐานมหาวิทยาลัย การจัดการศึกษาเพื่อรองรับวิกฤตเศรษฐกิจ และการจัดการด้านวิชาการที่สร้างมูลค่าเพิ่ม เช่น การจัดการเรียนการสอนเชิงวิจัย (Research Based Learning) การเป็นมหาวิทยาลัยเทคโนโลยี (Technology Based University) การจัดการศึกษาเพื่อสนับสนุนการพัฒนากลุ่มอุตสาหกรรมหลัก (Cluster) รวมทั้งบูรณาการจัดการเรียนการสอน

 2. **การพัฒนาด้านการวิจัย (Creativity)** สนับสนุนการสร้างงานวิจัย สิ่งประดิษฐ์ นวัตกรรมและงานวิจัยสถาบันที่สอดคล้องกับนโยบายและยุทธศาสตร์การวิจัยของชาติ สามารถช่วยแก้ไขปัญหาให้กับท้องถิ่น พัฒนาประชาคมวิจัยให้มีคุณภาพเป็นที่ยอมรับในระดับประเทศและระดับสากล สร้างเครือข่ายนักวิจัยและงานวิจัย และพัฒนาศูนย์ความเป็นเลิศ (COE) ด้วยผลงานวิจัยที่นำไปประยุกต์ใช้ได้จริง

 3. **การพัฒนาด้านบริการวิชาการแก่สังคม (Community)** ขยายขอบเขตการดำเนินงานที่มุ่งเน้นงานภายนอกมหาวิทยาลัย เพื่อยกระดับผลลัพธ์ของงานให้สูงขึ้น เชื่อมโยงมหาวิทยาลัยกับท้องถิ่น ภูมิภาค สังคมจนถึงระดับชาติ และนานาชาติ พัฒนาบทบาทของมหาวิทยาลัยให้สามารถช่วยเหลือ ชี้นำและเป็นที่พึ่งของสังคมปรับปรุงและพัฒนาแหล่งเรียนรู้ตลอดชีวิตสำหรับประชาชนอย่างต่อเนื่อง รวมถึงให้บริการวิชาการที่ประชาชนต้องการในรูปแบบต่าง ๆ ผ่านช่องทางที่หลากหลาย

 4. **การทำนุบำรุงศิลปวัฒนธรรม (Culture)** ส่งเสริมการสร้างองค์ความรู้เกี่ยวกับศิลปวัฒนธรรมและการรักษาฟื้นฟูสิ่งแวดล้อมในพื้นที่ให้เหมาะสม ธำรงไว้ซึ่งวัฒนธรรมอันดีงามและสร้างคุณค่าและความงามให้กับองค์กร

 5. **การพัฒนานักศึกษา (Capability Building)** พัฒนาทุกองค์ประกอบที่เกี่ยวข้องกับ

กระบวนการได้มาซึ่งนักศึกษาที่มีคุณภาพการพัฒนาและสนับสนุนนักศึกษาให้มีประสบการณ์ที่ดีมีภูมิคุ้มกัน ยกระดับมาตรฐานการใช้ชีวิตในมหาวิทยาลัย การจัดหาทรัพยากรการเรียนรู้เพื่อสร้างโอกาสได้

รวดเร็วขึ้น กำหนดมาตรฐานการให้บริการกับนักศึกษาในทุกด้าน พัฒนาเครือข่ายความสัมพันธ์ สร้างกิจกรรมเพื่อสร้างโอกาสให้กับนักศึกษาได้มีแนวคิดสร้างสรรค์ ทำงานเป็นทีม เกิดทักษะการบริหารงาน

 6. **การพัฒนาอาจารย์และบุคลากรของมหาวิทยาลัย (Care)** ให้ความสำคัญกับ การได้มาซึ่งบุคลากรที่มีคุณภาพ มีคุณสมบัติที่เหมาะสม การพัฒนาบุคลากรสู่ความเป็นมืออาชีพ การพัฒนาผู้นำและการรณรงค์ให้บุคลากรทุกระดับเพิ่มขีดความสามารถในการพัฒนาตนเองเพื่อการเติบโตในอาชีพ จัดสวัสดิการและสร้างความสุขในการทำงาน

 7. **การบริหารจัดการ (Commitment)** บริหารตามระบบธรรมาภิบาล (Good Governance) นำการบริหารจัดการสมัยใหม่เข้ามาปรับใช้กับระบบบริหารมหาวิทยาลัยเพื่อลดขั้นตอนการปฏิบัติงาน มีการใช้ทรัพยากรร่วมกันอย่างคุ้มค่า และเตรียมความพร้อมในการเป็นมหาวิทยาลัยในกำกับ

 ***นโยบายสนับสนุน***

 1. **การพัฒนาเทคโนโลยีสารสนเทศและการสื่อสาร (Computeracy)** สนับสนุนกาเรียนรู้ที่ปราศจากพรมแดน แนวคิดเรื่องเทคโนโลยีในทุกที่ จัดหาเทคโนโลยีการเรียนรู้ที่เหมาะสมและทั่วถึง พัฒนาห้องปฏิบัติการ ICT เฉพาะทางโดยคำนึงถึงการใช้ทรัพยากรร่วมกัน ให้ความสำคัญกับการเข้าถึงและ การเชื่อมต่อการให้บริการทางวิชาการ และการบริหารจัดการในระบบออนไลน์ และพัฒนาบุคลากรด้าน ICT ให้มีความรู้ด้านเทคโนโลยีสารสนเทศ

 2. **การติดต่อสื่อสารโดยการใช้ภาษาต่างประเทศ (Communication)** สนับสนุนการเรียนภาษาอังกฤษและภาษาต่างประเทศทั้งในระบบออนไลน์และในชั้นเรียน เพื่อเพิ่มศักยภาพด้านการใช้

ภาษาต่างประเทศ ของนักศึกษาและบุคลากร นำการใช้ภาษาต่างประเทศเป็นเครื่องมือในการวัดความสามารถเชิงสมรรถนะของบุคลกรและนักศึกษา

 3. **การสร้างความร่วมมือทั้งภายในและต่างประเทศ (Community)** สร้างเครือข่ายความร่วมมือทั้งภายในและต่างประเทศ โดยเฉพาะความร่วมมือในเชิงลึกที่นำมาซึ่งประโยชน์ที่ได้ร่วมกัน และพัฒนาความสัมพันธ์กับผู้มีส่วนร่วมขององค์กร จัดกิจกรรมร่วมกับเครือข่ายต่าง ๆ อย่างต่อเนื่อง เพื่อนำมาซึ่งความร่วมมือในการพัฒนาที่ยั่งยืน

 4. **การยกระดับการให้บริการและปรับปรุงโครงสร้างพื้นฐาน (Catalyst)** ให้บริการแบบ

เบ็ดเสร็จ (One Stop Service) บริการผ่านระบบออนไลน์ มีศูนย์ข้อมูลที่เป็นประโยชน์ พึ่งพา ชี้นำสังคมได้ในเชิงองค์ความรู้และการสร้างสรรค์ พัฒนาโครงสร้างพื้นฐานภายใน และภายนอก มหาวิทยาลัย

จากนโยบายดังกล่าวมหาวิทยาลัยเทคโนโลยีราชมงคลธัญบุรี จึงต้องกำหนดภารกิจ บทบาทของอุดมศึกษาเต็มรูปแบบ ภายใต้ระบบการบริหารจัดการที่เป็นอิสระ มีประสิทธิภาพ ประสิทธิผล และใช้ทรัพยากรที่คุ้มค่า คุ้มทุนภายใต้ระบบการตรวจสอบของสาธารณชน มหาวิทยาลัยต้องพัฒนาไปสู่จุดนั้นภายใต้เงื่อนไขเวลาและภารกิจที่สังคมมอบให้ สามารถรักษาสถานภาพ และดุลยภาพขององค์กรไว้ให้ได้ มหาวิทยาลัยเทคโนโลยีราชมงคลธัญบุรีจึงได้จัดทำแผนปฏิบัติราชการ 4 ปี พ.ศ.2555 – 2558 ของ มหาวิทยาลัยเทคโนโลยีราชมงคลธัญบุรี ขึ้นเพื่อรองรับการทำงาน อันจะเป็นกรอบแนวทางที่แสดงถึงนโยบายและมาตรการต่าง ๆ เพื่อการพัฒนามหาวิทยาลัยฯ ให้สนองความต้องการของชุมชนและความต้องการในระดับชาติ สามารถชี้นำและเป็นกลไกที่สำคัญในการพัฒนาประเทศ ให้เกิดความสามารถในเชิงการแข่งขันและการพึ่งพาตนเอง

* + 1. **นโยบายการพัฒนามหาวิทยาลัยเทคโนโลยีราชมงคลธัญบุรีสู่มหาวิทยาลัยชั้นนำทางวิชาชีพวิทยาศาสตร์และเทคโนโลยีในระดับสากล**

 ตามมติสภามหาวิทยาลัยเทคโนโลยีราชมงคลธัญบุรี ในการประชุมครั้งที่ 10/2554 เมื่อวันพฤหัสบดีที่ 20 ตุลาคม 2554 ได้มีการกำหนดนโยบายการพัฒนา มหาวิทยาลัยเทคโนโลยีราชมงคลธัญบุรี สู่มหาวิทยาลัยชั้นนำ ทางวิชาชีพ วิทยาศาสตร์และเทคโนโลยีระดับสากล ดังนี้

**นโยบายหลัก**

สร้างนักเทคโนโลยีที่มีคุณภาพมาตรฐานระดับสากล ที่เป็นนักปฏิบัติมีคุณธรรมจริยธรรมด้วยกระบวนการเรียนการสอนที่บูรณาการการเรียนรู้กับการทำงาน (Work - Integrated Learning -WIL) และการวิจัยและพัฒนา (Research and Development – R&D)

***กลยุทธ์หลัก***

1. พัฒนาหลักสูตรและจัดการเรียนการสอน ให้มีคุณภาพมาตรฐานระดับสากล ส่งเสริมหลักสูตรที่บูรณาการหลายศาสตร์ ลดความซ้ำซ้อนของหลักสูตร เพื่อผลิตบัณฑิตที่สามารถแข่งขันได้ในประชาคมอาเซียน

2. ส่งเสริมสนับสนุนการวิจัยพัฒนา นวัตกรรม สิ่งประดิษฐ์และงานสร้างสรรค์อื่น ๆ โดยบูรณาการกับการเรียนการสอน การบริการวิชาการ และศิลปวัฒนธรรม

3. พัฒนาบุคลิกภาพ จรรยาบรรณวิชาชีพ และคุณธรรม จริยธรรมของนักศึกษา และบุคลากร

4. พัฒนาอาจารย์ และระบบอาจารย์ เน้นการพัฒนาทักษะ WIL และ R&D ปรับระบบการเข้าสู่ตำแหน่งทางวิชาการ/วิชาชีพ ปรับปรุงระบบภาระงาน สร้างระบบอาจารย์สมทบจากผู้เชี่ยวชาญภายนอก และเพิ่มศักยภาพของบุคลากรสายสนับสนุนให้มีความสามารถสูงขึ้น

5. สร้างวัฒนธรรมองค์กรที่ดี มีความสามัคคี รับผิดชอบองค์กร เสียสละเพื่อส่วนรวมร่วมกันทำงานอย่างมีประสิทธิภาพ และมุ่งความก้าวหน้าในวิชาชีพ

6. ร่วมมือกับสถานประกอบการ ส่งเสริมความร่วมมือกับภาคการผลิตของรัฐและเอกชนทั้งในประเทศและต่างประเทศ

7. ปรับระบบการจัดสรรงบประมาณ และจัดหารายได้ เพื่อเอื้อต่อนโยบายหลัก

8. พัฒนาโครงสร้างพื้นฐาน ที่ส่งเสริมทักษะการปฏิบัติงาน เช่น ห้องปฏิบัติการ ครุภัณฑ์อุปกรณ์เครื่องมือปฏิบัติการ ส่งเสริมการใช้ทรัพยากรร่วมกัน และปรับปรุงสภาพแวดล้อม ฯลฯ

***กลยุทธ์การขับเคลื่อน***

1. กำหนดกลุ่มนำร่อง โดยแต่ละกลุ่มเล็กพอที่จะสื่อสารกันทั่วถึง ซึ่งอาจจะเป็นการพัฒนาหลักสูตรและการเรียนการสอนหลักสูตรใดหลักสูตรหนึ่ง หรือการพัฒนาเรื่องใดเรื่องหนึ่งมหาวิทยาลัยให้การสนับสนุนทรัพยากรต่าง ๆ สำหรับโครงการนำร่อง ใช้กระบวนการ PDCA และ KM เป็นกระบวนการขับเคลื่อนของแต่ละกลุ่ม

2. ปรับปรุง แก้ไข สร้างระเบียบ ข้อบังคับ และหลักเกณฑ์ที่ส่งเสริม และจูงใจให้บุคลากรดำเนินงานตามนโยบาย เช่น การเข้าสู่ตำแหน่งวิชาการ/วิชาชีพ การพัฒนาคณาจารย์สายปฏิบัติการเกณฑ์ค่าตอบแทนการสอน การบริหารจัดการด้านวิชาการ/วิชาชีพ การวิจัยและบริการวิชาการของอาจารย์ การใช้อาคารสถานที่ ฯลฯ

3. มหาวิทยาลัยให้การสนับสนุนหน่วยงานอื่น ๆ เตรียมความพร้อมเพื่อการขยายผล

4. มหาวิทยาลัยสนับสนุนทรัพยากร โครงสร้างพื้นฐานสร้างสภาพแวดล้อมที่ดี

 5. มหาวิทยาลัยสร้างความร่วมมือกับภาคการผลิต และแหล่งทุนภายนอก

**2.2 การวิเคราะห์สถานการณ์ (SWOT Analysis)**

การวิเคราะห์สถานการณ์ (SWOT Analysis) เป็นการวิเคราะห์สภาพแวดล้อมภายในและภายนอกที่ส่งผลกระทบต่อการดำเนินงานของคณะเทคโนโลยีคหกรรมศาสตร์ โดยแบ่งการวิเคราะห์เป็นดังนี้

**ตารางที่ 2.1 การวิเคราะห์สถานการณ์จากปัจจัยภายใน**

เป็นการบ่งบอกถึงจุดแข็ง (Strength) และจุดอ่อน (Weakness) การดำเนินงานของคณะฯ

|  |  |  |
| --- | --- | --- |
| ***องค์ประกอบ*** | ***จุดแข็ง (Strength)*** | ***จุดอ่อน (Weakness)*** |
| ***ด้านบุคลากร*** | 1. บุคลากรมีความรู้ ทักษะและเชี่ยวชาญในสาขาวิชาชีพ2. บุคลากรได้รับการสนับสนุนในการพัฒนาตนเอง ศึกษาต่อและฝึกอบรมทางด้านวิชาชีพอย่างต่อเนื่อง | 1. สัดส่วน จำนวน คุณวุฒิและตำแหน่งทางวิชาการของอาจารย์ประจำยังต้องพัฒนาให้เป็นไปตามเกณฑ์มาตรฐานของ สกอ.2. บุคลากรสายวิชาการส่วนมากรับภาระงานสนับสนุนควบคู่กันทำให้มีเวลากับการพัฒนาผลงานทางวิชาการน้อย3. บุคลากรส่วนมากยังต้องพัฒนาด้านภาษาต่างประเทศและเทคโนโลยีเพิ่มขึ้น |
| ***ด้านวิชาการ*** | 1. เน้นหลักสูตรวิชาชีพด้าน

วิทยาศาสตร์และเทคโนโลยีรวมทั้งด้านสังคมศาสตร์ที่สอดคล้องกับความต้องการของตลาดแรงงาน2. มีหลักสูตรที่พัฒนาการเรียนการสอนที่เป็นการบูรณาการระหว่างสถานประกอบการและสถานศึกษา (Wil / สหกิจ)3. หลักสูตรของคณะฯ ดำเนินการตามกรอบมาตรฐานคุณวุฒิระดับอุดมศึกษาแห่งชาติ (TQF) ทุกหลักสูตร4. มีการลงนามความร่วมมือกับสถานประกอบการเพื่อให้นักศึกษาได้รับประสบการณ์ตรงในการฝึกวิชาชีพคหกรรมศาสตร์5. เป็นศูนย์ทดสอบมาตรฐานฝีมือแรงงานแห่งชาติด้านคหกรรมศาสตร์6. การเรียนการสอนงานวิจัยสร้างสรรค์และบริการวิชาการสามารถบูรณาการได้ตามลักษณะรายวิชาในหลักสูตร | 1. ยังไม่มีการนำผลการประเมินการเรียนการสอนมาปรับปรุงพัฒนาให้เป็นรูปธรรมเท่าที่ควร2. เครื่องมือ อุปกรณ์ และครุภัณฑ์ที่ใช้ในการเรียนการสอนไม่เพียงพอ |

|  |  |  |
| --- | --- | --- |
| ***องค์ประกอบ*** | ***จุดแข็ง (Strength)*** | ***จุดอ่อน (Weakness)*** |
| ***ด้านนักศึกษา*** | 1. เน้นการผลิตบัณฑิตนักปฏิบัติด้วยกระบวนการเรียนการสอนที่บูรณาการการเรียนรู้กับการทำงาน (Work-Integrated Learning –Wil) ทำให้นักศึกษามีโอกาสได้ฝึกปฏิบัติงานจริง2. บัณฑิตมีความรู้ความสามารถทางวิชาชีพเป็นที่ต้องการของตลาดแรงงานและสถานประกอบการ | 1. นักศึกษาส่วนใหญ่ยังมีลักษณะการเรียนรู้เชิงรับมากกว่าการคิดวิเคราะห์2. บัณฑิตยังมีความรู้ความสามารถด้านภาษาต่างประเทศโดยเฉลี่ยอยู่ในเกณฑ์ต่ำ |
| ***ด้านการวิจัย*** | 1. ผลงานวิจัยเน้นเพื่อถ่ายทอดเทคโนโลยีที่นำไปใช้ประโยชน์ | 1. งานวิจัยเพื่อพัฒนาการเรียนการสอนงานวิจัยเพื่อถ่ายทอดเทคโนโลยีเพื่อใช้เป็นฐานข้อมูลในการค้นคว้ายังมีไม่เพียงพอ2. จำนวนงานวิจัย/งานสร้างสรรค์ที่ได้รับการตรีพิมพ์ เผยแพร่ หรือนำไปใช้ประโยชน์ยังมีจำนวนน้อย3. การเข้าถึงแหล่งทุนสนับสนุนงานวิจัยจากภายนอกยังสามารถทำได้น้อย |
| ***ด้าน******บริการวิชาการ*** | 1. วิเคราะห์ความต้องการของชุมชน2. มีการบริการวิชาการที่หลากหลายตอบสนองความต้องการของชุมชนและสังคม | 1. ขาดการติดตามผลสัมฤทธิ์อย่างต่อเนื่องและเป็นระบบ |
| ***ด้านศิลปะวัฒนธรรม*** | 1. มีการบูรณาการจัดการเรียนการสอนที่ส่งเสริมและอนุรักษ์ศิลปวัฒนธรรม | 1. มีปัจจัยภายนอกที่มีผลกระทบต่อการส่งเสริมและอนุรักษ์ศิลปวัฒนธรรม เช่น ศิลปวัฒนธรรมตะวันตก |
| ***ด้าน******การบริหารจัดการ*** | 1. บริหารจัดการงบประมาณที่ได้รับการสนับสนุนจากมหาวิทยาลัยฯ ให้เกิดประโยชน์สูงสุด2. มีระบบและกลไกการประกันคุณภาพการศึกษาที่สอดคล้องทุกพันธกิจ | 1. ขาดการเชื่อมโยงระบบฐานข้อมูลที่รวดเร็วและทันสมัยต่อการทำงานและการบริหารจัดการ2. การใช้ประโยชน์ร่วมกันของทรัพยากรในด้านต่าง ๆ ยังไม่เต็มประสิทธิภาพ3. งบประมาณเงินรายได้ส่วนใหญ่นำไปใช้ในงบบุคลากรทำให้เหลืองบประมาณที่นำไปใช้ในการพัฒนาด้านอื่น ๆ น้อยลง |

**ตารางที่ 2.2 การวิเคราะห์สถานการณ์จากปัจจัยภายนอก**

เป็นสถานการณ์ภายนอกที่ส่งผลกระทบต่อการดำเนินงานของคณะฯ เพื่อให้ตอบสนองต่อพันธกิจและเป้าหมายและตรงตามนโยบายของรัฐบาลที่เป็นทั้งโอกาสและอุปสรรค

|  |  |
| --- | --- |
| ***โอกาส (Opportunity)*** | ***อุปสรรค (Threat)*** |
| 1. จากแผนพัฒนาเศรษฐกิจและสังคมแห่งชาติ ฉบับที่ 11 ยังให้ความสำคัญกับวิชาชีพคหกรรมศาสตร์เพราะสามารถนำไปสู่เศรษฐกิจเชิงสร้างสรรค์ได้2.การบริการวิชาการด้านวิชาชีพคหกรรมศาสตร์เป็นที่ต้องการของบุคลากรทั่วไป สามารถนำไปประกอบวิชาชีพอิสระหางานทำได้ง่าย เพิ่มรายได้3. วิชาชีพคหกรรมศาสตร์เป็นที่สนใจของบุคคลทั่วไปทำให้มีโอกาสเผยแพร่ความรู้ไปยังกลุ่มบุคคลที่หลากหลาย4. ภาคเอกชนให้ความสำคัญโดยเข้ามามีส่วนร่วมกับสถานศึกษาในการพัฒนาหลักสูตรการเรียนการสอนมากขึ้น5. การพัฒนาเทคโนโลยีการสื่อสารทำให้งานคหกรรมศาสตร์ไทยได้เผยแพร่และเป็นที่ยอมรับทั่วโลก | 1. มีสถาบันการศึกษาที่จัดการเรียนการสอน ด้านคหกรรมศาสตร์มากขึ้น2. ประเทศไทยกำลังก้าวสู่กลุ่มประชาคมอาเซียนทำให้เกิดการแข่งขันด้านทักษะวิชาชีพและการสื่อสาร3. งบประมาณที่ได้รับการจัดสรรไม่เพียงพอกับการพัฒนาของคณะ4. การเปลี่ยนแปลงของรัฐบาลมีผลกระทบต่อนโยบายการจัดการศึกษา5. กฎระเบียบภาครัฐบางส่วนส่งผลให้การทำงานของคณะมีอุปสรรคต่อการพัฒนาการดำเนินงาน |

**บทที่ 3**

แผนปฏิบัติราชการ 4 ปี พ.ศ. 2555 – 2558

คณะเทคโนโลยีคหกรรมศาสตร์

* 1. ***ปรัชญา (Philosophy)***

 คณะเทคโนโลยีคหกรรมศาสตร์ จัดการศึกษาโดยมุ่งพัฒนากำลังคนให้มีความสามารถทางวิชาการและทักษะความชำนาญด้านวิชาชีพ

* 1. ***ปณิธาน (Determination)***

 **มุ่งมั่นจัดการศึกษาวิชาชีพด้านคหกรรมศาสตร์ ที่มีคุณภาพด้วยการพัฒนาอย่างต่อเนื่อง**

* 1. ***วิสัยทัศน์ (Vision)***

 **คณะเทคโนโลยีคหกรรมศาสตร์ เป็นผู้นำด้านวิชาชีพคหกรรมศาสตร์ที่ยอมรับในระดับสากล**

* 1. ***พันธกิจ (Mission)***
1. จัดการศึกษาวิชาชีพคหกรรมศาสตร์ ที่เน้นบัณฑิตนักปฏิบัติโดยจัดการเรียนการสอนแบบบูรณาการ (Wil)
2. สร้างงานวิจัยถ่ายทอดและบูรณาการวิชาชีพคหกรรมศาสตร์ เพื่อประโยชน์กับชุมชน และสังคม
3. ให้บริการวิชาการ ด้านวิชาชีพคหกรรมศาสตร์โดยเน้นหลักการแก้ปัญหาชุมชน สังคม และพัฒนาชุมชนให้ยั่งยืน
4. ทำนุบำรุงศิลปวัฒนธรรมไทยและรักษาสิ่งแวดล้อม โดยบูรณาการควบคู่ไปกับ

การเรียนการสอน

1. จัดระบบบริหารจัดการให้มีประสิทธิภาพด้วยหลักธรรมาภิบาล
	1. ***ค่านิยมองค์กร (Core values)***

 ร่วมกันสร้างชื่อเสียง ยึดมั่นคุณธรรมจริยธรรม สร้างเอกลักษณ์เฉพาะตัว

พัฒนาเพื่อเป็นองค์กรที่ได้รับการยอมรับ

* 1. ***วัฒนธรรมองค์กร (Corporate Culture)***

 ภักดีต่อองค์กร ทำงานเป็นทีม มีจิตสาธารณะ

* 1. ***อัตลักษณ์ (Identity)***

 บัณฑิตนักปฏิบัติ เชี่ยวชาญวิชาชีพวิทยาศาสตร์และเทคโนโลยี

* 1. ***เอกลักษณ์ (Uniqueness)***

คณะชั้นนำทางวิชาชีพด้านคหกรรมศาสตร์บนพื้นฐานวิทยาศาสตร์และเทคโนโลยี

* 1. ***ประเด็นยุทธศาสตร์ (Strategic Issue)***
1. พัฒนาการศึกษาด้านวิชาชีพวิทยาศาสตร์และเทคโนโลยี และด้านสังคมศาสตร์

สร้างคนดี คนเก่งให้เป็นทุนมนุษย์ (Human Capital) ในระดับสากล

1. ส่งเสริม / สนับสนุนงานวิจัย สิ่งประดิษฐ์ นวัตกรรม และงานสร้างสรรค์ ที่นำไปใช้ประโยชน์ บนพื้นฐานวิชาชีพวิทยาศาสตร์และเทคโนโลยี
2. การเสริมสร้างความแข็งแกร่งให้กับชุมชนและสังคมบนพื้นฐานความรู้
3. การอนุรักษ์ สร้างสรรค์ศิลปะและวัฒนธรรม ภูมิปัญญาท้องถิ่น และสิ่งแวดล้อม
4. การพัฒนาระบบบริหารจัดการแบบธรรมาภิบาล
	1. ***เป้าประสงค์ (Goal)***
5. นักเรียนระดับก่อนประถมศึกษาทุกคนมีโอกาสได้รับการศึกษาโดยไม่เสียค่าใช้จ่ายตามรายการที่รัฐบาลสนับสนุน
6. บัณฑิตด้านวิทยาศาสตร์และเทคโนโลยี และด้านสังคมศาสตร์มีคุณภาพเป็นที่ยอมรับในระดับสากล
7. มีผลงานวิจัยถ่ายทอดต่อชุมชนและสังคมสามารถนำไปใช้ประโยชน์ได้จริง
8. มีผลงานบริการวิชาการ สามารถสร้างมูลค่าเพิ่มแก่ชุมชนและสังคม
9. มีผลงานด้านศิลปวัฒนธรรมไทยในงานอาชีพ
10. มีโครงสร้างและระบบการบริหารจัดการที่มีประสิทธิภาพ และมีความคล่องตัว
	1. ***กลยุทธ์ (Strategies)***
11. สร้างโอกาสทางการศึกษาและพัฒนาเครือข่ายองค์ความรู้
12. สร้างมาตรฐานการผลิตบัณฑิตนักปฏิบัติที่มีคุณภาพ และได้มาตรฐานสากล
13. สร้างเครือข่ายความสัมพันธ์ระหว่างนักศึกษา ศิษย์เก่า และมหาวิทยาลัย
14. ส่งเสริมและพัฒนาด้านอาชีวศึกษา
15. เพิ่มศักยภาพการวิจัย สิ่งประดิษฐ์ นวัตกรรม และงานสร้างสรรค์ บนพื้นฐานวิชาชีพทางด้านวิทยาศาสตร์และเทคโนโลยี โดยเน้นงานวิจัยประยุกต์
16. ให้บริการวิชาการที่บูรณาการความรู้และประสบการณ์ แบบมีส่วนร่วมเพื่อเพิ่มศักยภาพในการแข่งขันอย่างต่อเนื่องและยั่งยืน
17. ส่งเสริมและสนับสนุนการทำนุบำรุงศาสนา ศิลปะและวัฒนธรรม และสิ่งแวดล้อม รวมทั้งการนำองค์ความรู้ด้านวิชาชีพคหกรรมศาสตร์ มาประยุกต์ใช้
18. พัฒนาบุคลากรในคณะ
19. พัฒนาระบบบริหารจัดการที่ดีโดยเน้นหลักการกระจายอำนาจ ความโปร่งใส

การมีส่วนร่วม

**คุณลักษณะบัณฑิตของคณะเทคโนโลยีคหกรรมศาสตร์**

คณะเทคโนโลยีคหกรรมศาสตร์ ได้กำหนดคุณลักษณะบัณฑิตไว้ 4 ด้าน ดังนี้

**บัณฑิตนักปฏิบัติ ( Hands – on )**

1. มีทักษะทางด้านวิชาการ/วิชาชีพ

2. มีทักษะในการประสานงาน

3. ใฝ่รู้ ใฝ่เรียน มีความรับผิดชอบสูง รู้จักการทำงานร่วมกันอย่างเป็นระบบ

4. มีความสามารถด้านการนำองค์ความรู้ไปประยุกต์ใช้ได้ในระดับแนวหน้า

**มีทักษะที่ใช้เทคโนโลยีเป็นฐาน (Technology Based Education & Training)**

5. รอบรู้เทคโนโลยีสารสนเทศ (Information technology) และนำทักษะประยุกต์ใช้ในงาน

6. มีความสามารถด้านภาษาต่างประเทศ

7. สามารถนำเทคโนโลยีสารสนเทศไปใช้กับการพัฒนาองค์ความรู้ด้านวิชาชีพ

8. นำ Technology Based ไปพัฒนาและแก้ปัญหาในการปฏิบัติงานได้อย่างมีประสิทธิภาพ

9. มีทักษะในการศึกษาวิจัยที่จะนำไปสู่การสร้างนวัตกรรม โดยต่อยอดฐานความรู้เดิมที่มีอยู่

**เชี่ยวชาญวิชาชีพ ( Professional Oriented)**

10. มีความเฉลียวฉลาดทางสติปัญญา “Intelligence Quotient”

11. เป็นผู้นำในทางสร้างสรรค์ สามารถออกแบบและวางแผนได้

12. มีความสามารถในการสื่อสารและทักษะในการนำเสนอผลงาน

13. มีวุฒิภาวะในการปฏิบัติงาน มีวิสัยทัศน์กว้างไกล

14. รู้จักวิเคราะห์และแก้ปัญหาที่เกิดขึ้นได้อย่างเป็นระบบ

15. มีการพัฒนาตนเองอย่างต่อเนื่อง

16. มีการนำความคิดเชิงผู้ประกอบการไปประยุกต์ใช้กับวิชาชีพ

17. มีศักยภาพที่จะศึกษาต่อในระดับสูงขึ้นทั้งในประเทศและต่างประเทศ

**วุฒิภาวะ (Maturity)**

18. รู้จักใช้ชีวิตบนความพอเพียง / รู้จักเสียสละ/ มีคุณธรรม จริยธรรม

19. อยู่ในสังคมได้อย่างมีความสุข

20. มีความฉลาดทางอารมณ์ “Emotional Quotient”/ระดับความคิดด้านศีลธรรม “Moral Quotient”

 ในระดับสูง

21. มีความอดทน อ่อนน้อม สัมมาคารวะ

22. มีมนุษย์สัมพันธ์ดี / ทำงานเป็นทีม

23. มีวินัยและความรับผิดชอบ

24. มีความตรงต่อเวลา

25. มีบุคลิกภาพที่ดี

**ใส่ตารางที่ 3.12 แผนภาพแผนปฏิบัติราชการ 4 ปี**

**ใส่ตารางที่ 3.13 แผนภาพแสดงความเชื่อมโยงแนวทางบริการราชการแผ่นดิน**

**ใส่ตารางที่ 3.14 (ตารางที่ 3.1 การเชื่อมโยงเป้าหมายเชิงนโยบาย กลยุทธ์ – วิธีการ**